internet vaartha 143 Views
ముంబై : భారత్‌ కార్పొరేట్‌ రంగంలో నాలుగు కంపెనీలు ఏప్రిల్‌ మేనెలల్లో ఎన్‌సిడి బాండ్ల జారీ ద్వారా 1900కోట్ల రూపాయలు నిధులు సమీకరించినట్లు సమాచారం. ఎన్‌సిడిలు రుణం అను సంధానిట బాండ్లుగా ఉంటాయి. అయితే స్టాక్‌ మార్కెట్లకు మార్పిడిచేసుకునే వీలుండదు. సాధా రణంగా మార్పిడిచేసుకునే డిబెంచర్లకంటే ఎక్కువ వడ్డీరేట్లు అందుతాయి. అందువల్లనే ఇన్వెస్టర్లు ఎక్కువ వీటికే మొగ్గుచూపుతారు. రిటైల్‌ జారీ ద్వారా ఈ ఆర్థిక సంవత్సరం మొదటి రెండునెలల్లో 1900 కోట్లు జారీచేసినట్లు తేలింది. అంతకు ముందు సంవత్సరం మొత్తంగాచూస్తే 33,812 కోట్లు ఎన్‌సిడిలద్వారా సమీకరిస్తే కేవలం రెండు నెలల్లోనే ఈమొత్తం సమీకరించింది. ఈ నిధులను విస్తరణ, ఇతర మూలధన వనరుల అవసరాలకు వినియోగిస్తున్నాయి. మార్కెట్‌నిపుణుల అంచనాల ప్రకారంచూస్తే సంస్థలు ఎక్కువగా ఎన్‌సిడి రూటునే ఎంచుకుంటున్నాయి. ఈక్విటీమార్కెట్లలోని అని శ్చితి కూడా ఇందుకు కారణం అవుతోంది. సెబీ వివరాలప్రకారం నాలుగు కంపెనీలు ఒక్కరెండు నెలల్లనే రిటైల్‌జారీ ద్వారా 1899.38 కోట్ల రూపా యలు జారీచేశాయి. మహీంద్ర అండ్‌ మహీంద్ర ఫైనాన్షియల్‌ సేవలప్రకారం చూస్తే 1000 కోట్లు సేకరించింది. లక్ష్యం 250 కోట్లకుమించి సేకరించింది. ముత్తూట్‌ఫైనాన్స్‌ 500 కోట్లు సమీకరించింది. లక్ష్యం చూస్తే 250 కోట్లే. కొసమట్టం ఫైనాన్స్‌ 235 కోట్లు నిధులు సమీకరించింది. లక్ష్యం 125 కోట్లు మాత్రమే ఉంటే అంచనాలకు మించి వసూ లయింది. శక్తి ఫైనాన్స్‌ 165 కోట్లు వసూలు చేసింది. వాస్తవానికి 100 కోట్లు మాత్రమే సమీకరించాలని చూస్తే మరింతగా సమకూరాయి. అలాగే భారత్‌ కార్పొరేట్‌ రంగంలో అనేక కంపెనీలు ఎన్‌సిడి మార్గానే ఎంచుకుంటున్నాయి. ఎన్‌సిడి లను ప్రైవేటు ప్లేస్‌మెంట్‌ పద్ధతిలో ఎంపిక చేసుకుంటున్నాయి. బ్యాంకుల నుంచి రుణపరపతి కష్టం కావడంతో ఈ విధానానికి తెరతీస్తున్నాయి.